stanford-oval/wikipedia huggingface dataset:
חוק השאלת ספרי לימוד
קשיים ביישום החוק

כמה מבתי הספר המיישמים את הפרויקט נתקלים בקשיים בעיקר בשנים הראשונות להפעלתו. יש מספר סיבות עיקריות לקשיים:
קושי במינוי רכז לפרויקט: רכז הפרויקט נדרש לבצע מטלות רבות והוא אינו מקבל עבורן את הגמול המגיע לו. בית ספר יכול לתקצב את האחראי בשלוש שעות שבועיות, אך הדבר לא נעשה בשל מחסור במספר השעות המוקצב לבית ספר.
אף שמשרד החינוך הצהיר שלא ישנה את סל הספרים במשך חמש שנים, הוא משנה את תוכניות הלימודים ומעודד כתיבת ספרי לימוד חדשים ושינוי מהדורות. הדבר גורם לחיכוכים עם מנהלי הפרויקט ברשות המקומית ועם בעלי מאגר הספרים שנגרם להם נזק כספי כבד.
שימוש בחוברות עבודה: חוברות עבודה עולות הרבה כסף והשימוש בהן מייקר במידה רבה את סל ספרי הלימוד של בתי הספר היסודיים והופך את ההשאלה לבלתי אפשרית.
ספרי הלימוד הקיימים היום בשוק הם על-פי רוב מודבקים ובעלי כריכה דקה, והדבר גורם להתבלותם המהירה ומעלה את הצורך לרכוש ספרי לימוד בכל כמה שנים.
חוסר בסיוע מגורם חיצוני עלול לגרום להורים לשלם סכום גבוה יותר ממה שמופיע בחוזר המנכ"ל.
כאשר יש חוסר בתקציב, לבית ספר אין אפשרות לרכוש מדריכים עבור המורים.
תלמידים רבים נוהגים "לקשקש" בספרי הלימוד.
הערות שוליים

1 2 3 4  השאלת ספרי לימוד, באתר הכנסת - מרכז המחקר והמידע
↑  התכנית להשאלת ספרי לימוד, באתר הכנסת - מרכז המחקר והמידע
1 2  השאלת ספרי לימוד בבתי - ספר, באתר כנסת- מרכז המחקר והמידע
1 2  השאלת ספרי לימוד, באתר הכנסת - מרכז מחקר ומידע
תוכנית חיסכון (תוכנית טלוויזיה)

| --- | --- |

לוגו התוכנית
 סוגה:  כלכלה, צרכנות
 יוצרים:  חדשות 12 
 מנחים:  קרן מרציאנו, גדעון אוקו 
 ארץ מקור:  ישראל 
 שפות:  עברית
 הפקה
 חברת הפקה:  חדשות 12 
 עורכים:  גידי ויניש
 אתר צילומים:  אולפני גלובוס גרופ, נווה אילן
 אורך פרק:  45 דקות
 שידור
 רשת שידור:  ערוץ 2 (2007 - 1 בנובמבר 2017) קשת 12 (1 בנובמבר 2017 - 5 באוקטובר 2023)
 תקופת שידור מקורית:  2007 – 5 באוקטובר 2023
 קישורים חיצוניים
 דף התוכנית באתר N12
 
קרן מרציאנו, מנחת התוכנית
תוכנית חיסכון הייתה תוכנית כלכלית יומית מובילה בישראל שעוסקת בנושאי כלכלה וצרכנות,[דרוש מקור] ששודרה בימים ראשון עד חמישי בשעה 19:00 בקשת 12 והופקה על ידי חברת החדשות, ששידרה את התוכנית בערוץ 2 בעבר. מגישי התוכנית היו גדעון אוקו וקרן מרציאנו.
התוכנית ערוכה בצורת מגזין אקטואלי בנושאי כלכלה וצרכנות שעוסק בשאלות מעולם הכלכלה, הפוליטיקה, הבריאות, התזונה, הצרכנות וכדומה. חלק גדול מהתכנים המשודרים בתוכנית עוסקים בשאלות בנושא כלכלת המשפחה, בריאות ודרך חיים.
מאז שערוץ 2 פוצל ב־1 בנובמבר 2017 לשני ערוצים נפרדים – קשת 12 ורשת 13 – התוכנית שודרה רק בערוץ 12. התוכנית נקראה לפני מיזוג רשת-עשר "התוכנית הכלכלית". עם מעבר תוכני חברת החדשות לבלעדיים בערוץ 12, שם התוכנית שונה בחזרה ל"תוכנית חיסכון".
ביום חמישי ה-5 באוקטובר 2023 שודרה התכנית האחרונה, עקב פרוץ  מלחמת חרבות ברזל ב-8 באוקטובר  שם התכנית שונה ל"המהדורה המוקדמת" .
המוגשת על ידי קרן מרציאנו גדעון אוקו ועופר חדד
היסטוריה

התוכנית שודרה לראשונה בשנת 2007 תחת השם "המוסף הכלכלי". באוגוסט 2008 מותגה התוכנית מחדש תחת השם "תוכנית חיסכון". החל משנת 2009 שודרה מהדורת סוף השבוע של התוכנית בהנחיתה של קרן מרציאנו בימי שישי בשעה 18:30 באורך של כ־40 דקות לתוכנית, שבה סיכמה מרציאנו את תוכניות "תוכנית חיסכון" של השבוע החולף, תחת השם "תוכנית חיסכון – סיכום שבועי". מהדורת סוף השבוע ירדה משידור בשנת 2010.
בנובמבר 2013 החל להגיש את התוכנית גדעון אוקו לסירוגין עם קרן מרציאנו, בעקבות חופשת הלידה של יונית לוי והחלפתה בהגשת המהדורה המרכזית על ידי קרן מרציאנו. במהלך הסגר הראשון בתקופת הקורונה, לא שודרה התוכנית, ומהדורת החדשות המרכזית הוקדמה על חשבונה. עם סיום הסגר התוכנית חזרה והתארכה, והיא מוגשת בשעות 19:00–20:00.
צוות התוכנית מונה את יולן כהן, איתמר מינמר, הילי קרן ורביד אדרי. התוכנית מוגדרת כ"תוכנית תעודה" במסגרת המחויבות של ערוץ 12 לרשות השנייה לטלוויזיה ולרדיו.
פורמט התוכנית

בתחילת התוכנית מתקיים מבזק חדשות כלכלי המסכם את אירועי היום ומהווה מעין פתיח לתוכנית. בתוכנית קיימות מספר פינות של אנשי מקצוע מתחומים שונים אשר דנים עם המנחה על אירועי היום בנושאים האקטואליים העומדים על סדר היום במדינה. חלק מהפינות בתוכנית מדווחות מהשטח, כאשר הם מצולמות ונערכות מראש בצורה של כתבות שטח, חלק אחר מהפינות הם בצורה של פינות אירוח בתוכנית, כאשר המנחה מראיינת את בעלי המקצוע והאורחים באולפן עצמו. להלן מספר פינות בולטות שחוזרות על עצמם ומופיעות לעיתים קרובות בתוכנית:
תזונה – בפינה זו, מארחת המנחה את המומחית לתזונה ד"ר מאיה רוזמן ומשודרת כתבה בנושא תזונה ובריאות ולאחר מכן ד"ר רוזמן מסקרת את הנושא ומביאה טיפים בנושא.
חינוך – פינה שבה פרופ' עמוס רולידר מגיע לאולפן התוכנית, ועונה על שאלות מנחת התוכנית תוך כדי מתן טיפים ועצות בנושאי חינוך ילדים, נוער ומשפחה.
כלכלה – פינה שבה הכתב הכלכלי של חברת החדשות נחמיה שטרסלר מגיע לאולפן, ועונה על שאלות מנחת התוכנית בנושאי כלכלה שעומדים על סדר היום במדינה.
פורמט התוכנית > שווה בדיקה

הפינה "שווה בדיקה", בהגשת מנחם הורוביץ, עוסקת בצרכנות ומשווה מחירים תוך סקירת הנושאים שבפרק. כך למשל הושוו בה מחירי מסעדות, מורי נהיגה וחוגים שונים לילדים. פינה זו היא הפינה הקבועה היחידה בתוכנית, והיא משודרת לקראת סוף התוכנית, לרוב מספר דקות לפני 20:00.
הערות שוליים

↑  לוח שידורי קשת, יום שלישי 31.10 \ רביעי 1.1 באתר mako
↑   שוקי שדה ורפאלה גויכמן, כך השתלטה "טלוויזיית המוניות" על לוח השידורים שלנו, באתר TheMarker‏, 21 בינואר 2022
↑  תוכנית חיסכון באתר מדריך פרסום בערוץ 2
חוק סיוע לקטינים נפגעי עבירות מין או אלימות

| --- | --- |

 פרטי החוק
 תאריך חקיקה:  10 באפריל 2008
 תאריך חקיקה עברי:  ה' בניסן תשס"ח
 גוף מחוקק:  הכנסת השבע-עשרה
 חוברת פרסום:  ספר החוקים 2149, עמ' 485
 הצעת חוק:  פרטית
 משרד ממונה:  משרד הרווחה
 נוסח מלא:  חוק סיוע לקטינים נפגעי עבירות מין או אלימות, התשס״ח–2008
 
חוק סיוע לקטינים נפגעי עבירות מין או אלימות, התשס"ח–2008, הוא חוק הקובע את הזכויות של כל קטין שעבר מקרה של תקיפה מינית או אלימות.
מטרת החוק היא לתת סיוע, מחסה, והגנה לכל האזרחים הקטינים בישראל, ללא אפליה על רקע עדתי, כלכלי וכיוצא בכך. על פי החוק, כל קטין שנפגע זכאי לאבחון וטיפול במקרים רפואיים ונפשיים כאחד, מילוי צרכיו הגופניים וזכאות לפגישה עם חוקר ילדים, עובד סוציאלי או גורם מוסמך אחר בנוסף לקבלת שירותי סיוע (גם מגורמים לא ממשלתיים).
עיקרי החוק

המשמעות המעשית של החוק היא שכל קטין שנפגע מינית או נתקף פיזית זכאי לסיוע חינם מטעם המדינה, בנוסף, מרכזי הסיוע המוזכרים בחוק ימומנו מתקציב המדינה, ושר הרווחה והשירותים הציבוריים המכהן יהיה אחראי לקביעת הכללים והתקנות לחוק זה.
כמו כן, החוק מחייב בניית מרכזי סיוע נוספים במדינת ישראל, והעברת תקציבים אליהם. בנוסף, החוק מצהיר כי הניהול הממשלתי של מרכזי הרווחה ינוהל על ידי משרד הרווחה והשירותים הציבוריים.
התפתחות היסטורית של החוק

החוק הונח על שולחן הדיונים לראשונה על ידי ח"כ לשעבר מיכאל מלכיאור בשנת 2006, ועבר ברוב קולות בקריאה השלישית בשנת 2008, החוק התפתח בעיקר בישיבות הוועדה לזכויות הילד.
החוק היה משאלת ליבו של מלכיאור, והוא ניסה להעלות אותו על שולחן הדיונים כבר מספר שנים לפני הקריאה הראשונה, החוק היה למעשה היחיד שמלכיאור ניסה להעביר ללא הצלחה. בקריאתו הראשונה של החוק, שר האוצר היה היחיד שהתנגד לו, ואף הוגש ערעור על החוק ממשרדו. לאחר שהערעור לא התקבל, בהצבעה השלישית ההסתייגות הוסרה מהחוק והוא התקבל ברוב קולות. החוק פורסם לראשונה ברשומות בחודש אפריל של שנת 2008, בספר החוקים 2149.
לפי דוח מבקר המדינה של שנת 2014, הוקמו רק 5 מרכזי סיוע, בעוד שבתכנון של שנת 2013 תוכננו כ-8.
חוקים משלימים

חוק זה מוזכר גם בתיקון מספר תשע לחוק זכויות החולה מאז שנת 2016.
בנוסף, חוק הזכויות לנפגעי עבירה משלים חוק זה ונלקחו ממנו סעיפים מסוימים כדי לוודא שהחוק תקף רק במקרים להם כוון הסיוע.
הערות שוליים

1 2 3   חוק סיוע לקטינים נפגעי עבירות מין או אלימות, התשס״ח–2008, ספר החוקים הפתוח, באתר ויקיטקסט
↑  היבטים בטיפול בקטינים נפגעי תקיפה מינית או אלימות, באתר משרד הרווחה והשירותים החברתיים
↑  מרכזי הסיוע לנפגעות ולנפגעי תקיפה מינית, באתר 1202
↑  הגדרת נפגע עבירה, באתר משרד העבודה והרווחה
סנטה מוניקה

| --- | --- |
חותם סנטה מוניקה
מרכז העיר והחוף של סנטה מוניקה
מרכז העיר והחוף של סנטה מוניקה
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  מחוז לוס אנג'לס
 ראש העיר:  קווין מקוואן
 עיר אם:  לוס אנג'לס
 תאריך ייסוד:  30 בנובמבר 1886
 על שם:  מוניקה מהיפו 
 שטח:  41.2 קמ"ר
 גובה:  32 מטרים
 אוכלוסייה:  ‏
  ‑ בעיר:  93,076 (1 באפריל 2020)
  ‑ צפיפות:  4,096.4 נפש לקמ"ר (2008)
 קואורדינטות:  34°01′06″N 118°29′25″W﻿ / ﻿34.01833°N 118.49028°W﻿ / 34.01833; -118.49028
 אזור זמן:  UTC -8
 אתר רשמי
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנטה מוניקה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנטה מוניקה(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסנטה מוניקה(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסנטה מוניקה  he tabBackground:;tabBorder:#aaa;defaultTab:0;
 
סנטה מוניקה (באנגלית: Santa Monica) היא עיר בחופה המערבי של מדינת קליפורניה בארצות הברית, השוכנת במחוז לוס אנג'לס, ומוקפת בעיר לוס אנג'לס. נכון לשנת 2010 מספר התושבים בעיר הוא 89,736.
סנטה מוניקה סמוכה למאליבו.
היסטוריה

סנטה מוניקה הוקמה רשמית ב-30 בנובמבר 1886. שם העיר ניתן לה על ידי הנזיר הפרנציסקני חואן קרספי (אנ'), והוא קרא לה על שם הקדושה הנוצרית מוניקה מהיפו, אימו של אוגוסטינוס וזאת משום שהמתיישבים הספרדים הראשונים הגיעו לאזור ביום החג של מוניקה.
בשל אקלים הים-תיכוני שלה והמיקום האטרקטיבי שלה, בתחילת המאה ה-20 הפכה סנטה מוניקה ליעד נופש פופולרי. העיר חוותה פריחה כלכלית משמעותית בעקבות העלייה בתיירות באזורה במהלך שנות ה-80.
אקלים

סנטה מוניקה נהנית מאקלים ים תיכוני, עם חורפים מתונים וקיץ חם ויבש. הטמפרטורות הממוצעות נעות בין 10°C בחורף ל-24°C בקיץ. המשקעים הם בעיקר בעונת החורף, כאשר הקיץ נותר יבש ברובו.
גאוגרפיה

סנטה מוניקה משתרעת על פני שטח של כ-8.3 קילומטרים רבועים. העיר גובלת בצפון בברנטווד, במזרח באוהאי ובדרום בצפון לוס אנג'לס. החוף של סנטה מוניקה נמתח לאורך כ-3.5 מיילים (כ-5.6 קילומטרים) על פני האוקיינוס השקט.
דמוגרפיה

נכון לשנת 2020, אוכלוסיית סנטה מוניקה מונה כ-93,076 תושבים. העיר מאופיינת בגיוון תרבותי וכלכלי, עם קהילות רבות המיוצגות בה. רמת החינוך בעיר גבוהה, עם שיעור משמעותי של תושבים בעלי תארים אקדמיים.
כלכלה ותיירות

כלכלת סנטה מוניקה מתבססת על תיירות, מסחר ושירותים. העיר היא מוקד לתיירות מקומית ובינלאומית, עם אלפי מבקרים המגיעים מדי שנה לחוף, למזח ולאטרקציות השונות.
סנטה מוניקה נגישה באמצעות תחבורה ציבורית, כולל קווים של רכבת קלה ואוטובוסים. כמו כן, העיר מציעה שבילי אופניים ומסלולים להולכי רגל, המאפשרים גישה נוחה לאטרקציות השונות.
העיר מציעה מגוון רחב של פעילויות פנאי, כולל חופים, מסלולי ריצה, ושטחים ירוקים. חוף סנטה מוניקה הוא מוקד פופולרי לפעילויות ספורט ימי כמו גלישה, קיאקים וסאפ. המזח של סנטה מוניקה אטרקציה מרכזית בעיר, הממוקמת בסמוך לחוף. המזח נפתח בשנת 1909 והוא כולל פארק שעשועים, דוכני אוכל, מסעדות וגלגל ענק. המזח מהווה מקום לפעילויות בידור שונות, כמו מופעים, אירועים קהילתיים ופסטיבלים. הוא נחשב לסמל של העיר ומושך תיירים ותושבים כאחד..טיילת סנטה מוניקה, המשתרעת לאורך החוף, היא מקום פופולרי להולכי רגל ורוכבי אופניים.
גלריה

שדרות "אושן"
חוף הרחצה של סנטה מוניקה
פארק פליסייד
מבט על החוף והמזח של סנטה מוניקה
טיילת החוף
מתרחצים בחוף הים של סנטה מוניקה
השדרה שלישית- שדרת המסחר של סנטה מוניקה
מבט על המזח של סנטה מוניקה וחוף הרחצה
המזח של סנטה מוניקה ופארק השעשועים Pacific Park
הכניסה למזח
תיירים במזח של סנטה מוניקה
חוק הדיור המוגן

| --- | --- |

 פרטי החוק
 תאריך חקיקה:  3 ביוני 2012
 תאריך חקיקה עברי:  י"ג בסיון תשע"ב
 גוף מחוקק:  הכנסת השמונה עשרה
 תומכים:  36
 מתנגדים:  0
 חוברת פרסום:  ספר החוקים 2361, עמ' 426
 הצעת חוק:  ממשלתית
 משרד ממונה:  משרד הרווחה
 מספר תיקונים:  1
 נוסח מלא:  חוק הדיור המוגן, התשע"ב-2012
 
חוק הדיור המוגן, התשע"ב-2012 נועד לשמור על זכויות דיירי הדיור המוגן. הוא מסדיר בחקיקה את פעילותם של בתי הדיור המוגן ומנהיג קודי התנהלות ברורים. החוק אושר בכנסת בשנת 2012, לאחר שהוצע מטעם משרד העבודה והרווחה.
החוק נוצר בעקבות החשש לניצול לרעה של המתגוררים בבתי הדיור המוגן בהיעדר פיקוח. החוק מגדיר את זכויות הדיירים, את התנאים לקבלת רישיון מפעיל ואת דרכי הפיקוח על בתי הדיור המוגן. דיירים בבתים אלו בדרך כלל נמנים עם האוכלוסייה המבוגרת בציבור הכללי, לכן הם זקוקים להגנה על תנאי חייהם וכן הגנה על מצבם הכלכלי.
רקע לחוק

בישראל קיימים כ-90 בתי דיור מוגן שבהם מתגוררים כ-15,000 דיירים. בעקבות הזדקנותה של חלק מהחברה הישראלית, מתקיימים שינויים דינמיים במבנה המשפחה שגרמו להצלחה רבה בקרב חברות הדיור שנותנות שירותי תמיכה לקשישים. רבים מבתי הדיור הם בבעלות חברות פרטיות אף על פי שחלקן מופעלות גם כמלכ"ר (מוסד ללא כוונות רווח) וגם על ידי קופות חולים.
רוב הבתים הללו מנוהלים בחוסר ביסוס חוקי ובלי הסדרה חוקית ישירה של המחוקק. בתי הדיור המוגן מחזיקים בסכום כספי של מעל ל-20 מיליארד שקלים. סכום זה גבוה אף מההון שבבעלותם של בנקים בינוניים בישראל. הבנקים נתונים לבקרה ואילו על פיקדונות הדיירים של הדיור המוגן לא היה כלל פיקוח. בעקבות זאת, נושא זה היה מלווה בחששות חמורים לניצול לרעה של המתגוררים, באי קיום הבטחות ובחוסר התנהלות פיננסית תקינה בכספי הדיירים. כתוצאה מן החשש למצבים אלו, הוחלט לחוקק את חוק הדיור המוגן.
רישיון להפעלת בית דיור מוגן

לפי החוק, בתי דיור מוגן יפעלו רק על ידי אנשים הנושאים רישיון לכך, בכפוף לתנאי הרישיון ולהוראות החוק.
מי שמבקש לקבל רישיון הפעלה או מי שמבקש לחדש רישיון, נדרש להגיש לממונה בקשה לכך 45 ימים לפחות לפני מועד פקיעת תוקפו של הרישיון.
רישיון להפעלת בית דיור מוגן > שירותי הדיור המוגן

חוק הדיור המוגן מחלק את סוגי השירותים הניתנים לשלושה:
שירותי חובה על פי החוק: רשימה של שירותים שמצוינים בתוספת הראשונה (סעיף 19(א)) לחוק.
שירותי חובה על פי ההסכם: השירותים שבעל הרישיון התחייב אליהם בהסכם שלא היו חייבים על פי החוק.
שירותים נוספים בתשלום: בעל הרישיון יכול להוסיף שירותים מחויבים על פי החוק ולהציע אותם לדייר. הדייר לא חייב לקבל את התוספים אלא אם הסכים לכך בכתב מראש.
רישיון להפעלת בית דיור מוגן > שירותי הרפואה

כחלק משירותי החובה בבית הדיור המוגן ניתנים לדיירים שירותי הרפואה:
מתן שירותי בריאות לדיירים בידי אחות, לרבות ניהול מידע רפואי לגבי הדיירים והפניה לטיפול רפואי, לפי רצונם.
שירותי עזרה ראשונה בבית הדיור המוגן, במשך כל שעות היממה, בידי אדם שקיבל הכשרה מתאימה לכך.
רישיון להפעלת בית דיור מוגן > שירותי הרפואה > שירותי רופא

שירותי רופא נוספים (חוץ מהרופא שכלול בצוות הרב-מקצועי) אינם מוגדרים כשירותי חובה בחוק, אולם ישנם בתים המתחייבים לשירותי רופא, הפעיל במחלקה הסיעודית בבית הדיור המוגן.
רישיון להפעלת בית דיור מוגן > שירותי הרפואה > מחלקה סיעודית

לפי החוק, בבית דיור מוגן שבו 250 דירות לפחות, חייבת לפעול מחלקה סיעודית שבה מותר לדייר הזקוק לאשפוז להתאשפז בה.
רישיון להפעלת בית דיור מוגן > צוות רב-מקצועי

החוק מחייב את בית הדיור המוגן למנות צוות רב-מקצועי המורכב מרופא, עובד סוציאלי ואחות.
בית הדיור המוגן רשאי להתנות קבלת אדם כדייר לבית, באישור הצוות הרב-מקצועי כי הוא מסוגל לדאוג לצרכיו האישיים ולנהל את חייו, גם אם ניתן לו סיוע חלקי. הצוות הרב-מקצועי מוסמך לקבוע כי בשל מצבו הבריאותי של הדייר צריך להעבירו מדירתו לטובתו או לטובת שאר הדיירים.
זכויות הדיירים

הדייר זכאי לנהל את חייו בבית בדיור המוגן בדרך הנראית לו כל עוד לא יפריע לאחרים ולא יפר את כללי ההתנהגות בבית הדיור המוגן.
הדייר זכאי לתקשר עם כל עובד של בית הדיור, כל עוד העובד לא התנגד לכך.
הדייר יכול לשכן מטפל בדירתו, אם בעל הרישיון הסכים לכך ואם הדירה מתאימה לאדם נוסף. בנוסף לכך אם נמצא שהדייר צריך מטפל על ידי הצוות הרב-מקצועי או המדינה ואם הבקשה נדחתה, הדייר זכאי לערעור על החלטת הצוות לפני הרופא המחוזי.
הדייר זכאי למנות בא כוח מטעמו.
הדיירים זכאים לארגן נציגות (ועד דיירים) שתייצג אותם בכל הקשור לבעיות המשותפות שלהם בקשר לבית הדיור המוגן בפני בעל הרישיון או גופים אחרים.
זכויות הדיירים > ועד הדיירים

תפקיד הוועד לשמש כנציג של הדיירים בנושאים המשותפים להם כלפי בית הדיור המוגן, רשויות המדינה וגופים נוספים. הוועד לא מוסמך, מכוח החוק, לייצג את הדיירים בהליך משפטי ולחתום על הסכמים בשם הדיירים.
זכויות הדיירים > ועד הדיירים > חוזה הדיור

החוזה בין הדייר לבעל הרישיון מורכב מכמה קריטריונים קבועים:
סעיף הגדרות, זכות השימוש, הצהרות של הצדדים, סכום דמי תחזוקה וסכומים נלווים אחרים, רשימת שירותי חובה, סכום הפיקדון ופריסת התשלומים הבטוחה המוצעת להבטחת כספי הפיקדון, שירותים המחייבים תוספת תשלום, פירוט המחלקות הטיפוליות, הפרות והוראות שונות.
זכויות הדיירים > ועד הדיירים > בטוחות לכספי הדייר

בתי הדיור המוגן מחויבים להציע לדיירים אחת מארבע בטוחות להבטחת כספי הפיקדונות: ערבות בנקאית, ביטוח, הפקדת 40% מכספי הפיקדונות בחברה לנאמנות או משכנתה מדרגה ראשונה שתירשם לטובת הדייר.
פינוי דייר מדירתו

הדייר יפונה מדירתו במקרים הבאים: הפרת יסודית של ההסכם, ביטול ההסכם על ידי בית המשפט, בשל מצבו הבריאותי או בביטול ההסכם על ידי אחד הצדדים במשך תקופת הניסיון.
עונשין

אם לא ניתן רישיון למפעיל בית דיור או שיש לו רישיון אך הוא לא פעל לפי תנאי הרישיון, דינו כמאסר שנה או קנס המתאים לעבירה, ואם העובר על החוק הוא תאגיד – הקנס יוכפל.
לקריאה נוספת

נילי שגיא, חוק הדיור המוגן - הלכה למעשה, הוצאת נבו, 2019.
הערות שוליים

1 2 3 4 5  אתר מידע, באתר מרכז מידע גיל הזהב: בתי אבות, דיור מוגן, בית אבות סיעודי
1 2 3 4 5 6 7 8 9 10 11 12 13 14  אתר מידע, באתר מידעון הדיור המוגן
↑  פרופסור אסתר יקוביץ, סוגיות בניהול מוסדות לזקנים, ארגון הג'וינט, 2016
1 2   חוק הדיור המוגן, התשע"ב-2012, ספר החוקים הפתוח, באתר ויקיטקסט
↑  רועי גילבר, אורי כץ, ואביבה קפלן, אוטונומיה, פטרנליזם וסולידריות בשלב סוף החיים בבתי דיור מוגן בישראל היבטים משפטיים, ביואתיים וסוציולוגיים, עיוני משפט מז, 2024
↑  פינוי דייר מבית דיור מוגן, באתר כל זכות
התחממות עולמית
טרמינולוגיה

לפני שנות ה-80, כאשר עדיין לא היה ברור אם החימום של גזי חממה היה יותר משמעותי מהקירור של חומר חלקיקי בזיהום אוויר, מדענים השתמשו במונח "שינוי אקלים לא מכוון" (inadvertent climate modification) כשהם התייחסו להשפעה אנושית על האקלים.
בשנות ה-80, המונחים "התחממות גלובלית" ו"שינוי אקלים" נהיו יותר נפוצים. אף על פי ששני המונחים נמצאים בשימוש לסירוגין, בעגה המדעית, "התחממות גלובלית" מתייחס רק לחימום מואץ בפני השטח, ו"שינוי אקלים" מתייחס לכל השינויים במערכת האקלים של כדור הארץ.
לאור הסכנה המתגברת כתוצאה משינויי האקלים, הודיע עיתון הגרדיאן שבכוונתם לבצע שימוש במונחים חלופיים ל"שינוי האקלים". במקומו תינתן עדיפות למונחים "מצב חירום אקלימי", "משבר" או "קריסה". בנוסף, "התלהטות גלובלית" (global heating) תועדף על פני "התחממות גלובלית" (global warming). העורכת הראשית הסבירה: "המונח שינוי אקלים, למשל, נשמע פסיבי ועדין מדי בזמן שהמדענים מדברים על קטסטרופה לאנושות".
טמפרטורת כדור הארץ > רקע: טמפרטורה עולמית ממוצעת

הטמפרטורה על פני כדור הארץ משתנה ממקום למקום, בהתאם לזמן ביום, לפי עונות השנה ובהתאם לגובה מעל פני הים. עם זאת למדעני אקלים יש שיטות להאחדת מדידות הטמפרטורה ממקומות שונים ברחבי העולם כדי להגדיר טמפרטורה עולמית, שהיא הממוצע של הטמפרטורה על־פני כל כדור הארץ לאורך השנה. הנתונים נאספים מאלפי תחנות מטאורולוגיות, מצופים וספינות בעולם. התיעוד הארוך ביותר של מדידת טמפרטורה גלובלית מתחיל ב־1850, אז החלו להשתמש במדחומים כדי למדוד את הטמפרטורה העולמית באופן שיטתי. בנוסף למדידה ישירה באמצעות לוויינים, מדחומים וכו', שיטות כמו חציבת עמודי קרח בקרחונים, ניתוח טבעות עצים, או תיארוך השכבות השונות של הקרח, מאפשרות לשחזר את הטמפרטורה העולמית לאורך התפתחות כדור הארץ, עד טווח של מיליוני שנים לאחור.
ניתן לראות גם תנודות בטמפרטורה העולמית. באלף השנים האחרונות, למשל, ישנה התקופה החמה בימי הביניים המכונה "התקופה החמה של ימי הביניים", תקופה בה האקלים בצפון האוקיינוס האטלנטי, דרום גרינלנד, וחלקים מהאזור הארקטי ומצפון אמריקה התחמם. תקופה אחרת, של התקררות דווקא, אירעה במאות ה-16–19, וידועה בשם "עידן הקרח הקטן". אולם גם בתקופה החמה של ימי הביניים וגם בעידן הקרח הקטן התנודות היו אזוריות, ולא אירעה התחממות או התקררות גלובלית.
מדענים משתמשים בשיטות סטטיסטיות כדי להסיר השפעות של תופעות כמו אי חום עירוני, או שינויים בשיטות המדידה, על הדיוק של מדידות הטמפרטורה. (אנ')
טמפרטורת כדור הארץ > מגמת ההתחממות

כל עשר השנים 2015–2024 היו חמות יותר מהשנים שקדמו להן מאז שנת 1850, שבה החלו המדידות של טמפרטורת כדור הארץ. מבין שנים אלו שנת 2024 הייתה שנת השיא, והטמפרטורה שנרשמה בה הייתה גבוהה בחצי מעלה מזו של שנת 2010, שהייתה שנת השיא לפני שנת 2015..
על פי דו"ח הפאנל הבין-ממשלתי לשינוי האקלים (IPCC) לשנת 2021, עלתה טמפרטורת פני כדור הארץ מאז סוף המאה התשע עשרה ועד עתה ב-1.1 מעלות, כאשר ביבשה עלתה הטמפרטורה ב-1.6 מעלות, ובים ב-0.9 מעלות. על פי התחזית הסבירה המוצגת בדוח זה, תהיה הטמפטרטורה בסוף המאה העשרים ואחת גבוהה מהטמפרטורה עכשיו ב-1.6 מעלות, כשמידת העלייה תלויה בדפוס העתידי של פליטת גזי חממה לאטמוספירה.
הטמפרטורה בחלק התחתון של הטרופוספירה עלתה בכ-0.12–0.22 מעלות צלזיוס בעשור מאז 1979.
טמפרטורת כדור הארץ > תנודות במגמת ההתחממות האחרונה

עליית הטמפרטורה איננה רציפה, וישנן תנודות קצרות טווח שמכסות על מגמות ארוכות טווח, ויכולות, באופן זמני, להסתיר את המגמה ארוכת הטווח או לגרום להפרזה בעוצמתה.
דוגמה לתקופה כזו היא השנים 1940–1975, ששררה בהן יציבות יחסית בטמפרטורה. יציבות זו מיוחסת לעלייה בריכוז אירוסולים גופרתיים באטמוספירה, שנגרמה מעלייה בפעילות התעשייתית בסוף מלחמת העולם השנייה. דוגמה נוספת לתקופה כזו היא ההאטה בקצב עליית הטמפרטורה בשנים 1998–2012, שזכתה מידי התקשורת וכמה מדענים לכינוי "הפסקת ההתחממות העולמית". במהלך תקופה זו מאגר החום באוקיינוסים המשיך להתקדם כלפי מעלה ביציבות, ובשנים העוקבות טמפרטורת פני השטח עלתה בפתאומיות. את ההתקדמות האיטית של ההתחממות ניתן לייחס להתחממות והתקררות של האוקיינוס השקט כתוצאה משוֹנוּת טבעית, כמו גם לאירועי אל-ניניו ולה-ניניה, לפעילות שמשית נמוכה, ולמספר התפרצויות געשיות שהוסיפו חלקיקים מחזירי אור שמש לאטמוספירה.
על פי גאווין שמידט (אנ'), היועץ הבכיר של נאס"א לענייני אקלים, אירועי מזג אוויר קיצוניים מקדימים לעיתים את המודלים.
רקע: אקלים כדור הארץ

הטמפרטורה על פני כדור הארץ נובעת בעיקר ממאזן אנרגטי בין קרינה שמגיעה אל כדור הארץ מהשמש, נבלעת בו ומחממת אותו, לבין קרינה אלקטרומגנטית הנפלטת מכדור הארץ ומקררת אותו. הקרינה שמגיעה מהשמש פרושה על תחום רחב של אורכי גל, אך חלק גדול מעוצמתה הוא בתחום האור הנראה. לפיכך כמות הקרינה הנבלעת על ידי כדור הארץ מושפעת במידה רבה מצבע כדור הארץ כפי שהוא נראה מהחלל. ככל שכדור הארץ בהיר יותר כך יותר קרינה מפוזרת ממנו ואיננה נבלעת בו, וככל שהוא כהה יותר כך קרינה רבה יותר נבלעת בתוכו. הקרינה שנבלעת על ידי כדור הארץ הופכת לאנרגיית חום וגורמת לפליטה של אור באורכי גל תת-אדומים. קרינה זאת נפלטת בחלקה אל החלל אך בחלקה נבלעת באטמוספירה. מכאן שלאטמוספירה ישנו תפקיד כפול במאזן החום של כדור הארץ: מצד אחד היא שקופה לאור הנראה המגיע מהשמש, ומצד שני היא בולעת את הקרינה התת-אדומה הנפלטת מכדור הארץ. אפקט זה נקרא אפקט החממה.
לאפקט העמימות ולאפקט החממה יש תפקיד חשוב בקביעת הטמפרטורה של כדור הארץ. אטמוספירת כדור הארץ מורכבת ברובה מחנקן (78 אחוז) ומחמצן (21 אחוז) – ואולם לגזים אלו בליעה מועטה מאוד בתחום התת-אדום, ומשום כך גזים כבדים יותר, כמו פחמן דו-חמצני, אף שהם מהווים רק פחות מאחוז אחד באטמוספירה, אחראים לעיקר אפקט החממה – וקרויים משום כך 'גזי חממה'. מרכיב נוסף בעל חשיבות בקביעת הטמפרטורה הוא מים והצטברותם כעננים. למים תפקיד כפול בהיותם, מחד, גז חממה, אך מאידך גם מעלים את העמימות של כדור הארץ ובשל כך מנמיכים את הטמפרטורה שלו (כיוון שהם מפזרים את אור השמש ולא מאפשרים לו להגיע אל פני כדור הארץ).
אחת השאלות החשובות במדעי האקלים היא האם הטמפרטורה של כדור הארץ יציבה ומה מידת יציבותה. הרכב האטמוספירה והטמפרטורה הם תוצאה של תהליכים רבים. חלק מתהליכים אלו הם תהליכים של משוב שלילי – כלומר, כאשר הטמפרטורה עולה, מתרחשים תהליכים המורידים את הטמפרטורה שוב, ולהפך – מצב המסייע בייצוב הטמפרטורה. דוגמה למשוב שלילי הוא תפקודם של העננים: ככל שהטמפרטורה עולה כך יותר מים מתאדים ויוצרים יותר עננים, שבשל אפקט העמימות מורידים את טמפרטורת כדור הארץ. חלק מהשינויים הם תהליכים של משוב חיובי, כלומר עלייה בטמפרטורה יוצרת תנאים הגורמים לטמפרטורה לעלות עוד יותר. משוב חיובי הופך את הטמפרטורה של כדור הארץ ליציבה פחות, כלומר מביא לשינויים חדים יותר בטמפרטורה העולמית.
גורמי התחממות כדור הארץ > גורמים נוספים

בדיווח השלישי של ה-IPCC, נטען כי פעילותם של הרי געש ושינויים סולאריים עשויה הייתה לתרום עד מחצית השינוי בטמפרטורה הממוצעת לפני שנת 1950, אבל השפעתם של כוחות טבעיים אלו לא העלתה תרומה של ממש מאז. לפי דוח IPCC, השפעתם של גזי חממה על השינוי באקלים מאז 1750 גדולה פי שמונה מהשפעתה של הפעילות הסולארית המוגברת לאורך אותה תקופה.
גורמי התחממות כדור הארץ > אצות

במחקר שפורסם ב-2025, נמצא כי אצות מיקרוסקופיות (Ancylonema nordenskiöldii), שגדלות וניזונות מהחומרים שבקרח, מתפשטות ומכהות את פני השטח, וכך גורמות להתחממות ולהמסה מהירה יותר של הקרחונים בגרינלנד.